Consiliul de Miniștri al Spaniei, reunit sâmbătă în ședință de urgență, a decis să ceară Senatului să autorizeze destituirea liderului separatist Carles Puigdemont și a Guvernului catalan, ale cărui puteri vor fi exercitate, „în principiu, de miniștrii din guvernul central atât timp cât va dura această situație excep-țională”.  Invocând, în premieră, articolul 155 din Constituția -Spaniei - care permite suspendarea autonomiei unei regiuni dacă aceasta nu își îndeplinește obligațiile față de stat - premierul Mariano Rajoy a cerut Senatului să autorizeze dizolvarea Parlamentului Cataloniei și convocarea de alegeri în termen de șase luni în această regiune.